
	[bookmark: nev]JÓZSA BERTALAN
Lelkészképző Szak
BA, 8. félév
Protestáns Teológiai Intézet
Református – Evangélikus Kar
	






Témavezető:
	dr. Kállay Dezső
egyetemi adjunktus, PTI




Szabadság-e a keresztyén szabadság?

Pál apostol szabadság-teológiájának egyik legrészletesebb leírása a Galata-levél 5. fejezetében található. Bár a szabadság értelmezése már önmagában sem könnyű feladat, ennek lelki vonatkozása a galáciabeliek számára még bonyolultabbnak tűnt. Ezért számukra ésszerűbbnek és célszerűbbnek tűnt Krisztus keresztjéhez úgy tartozni, hogy egyben megpecsételik magukat a törvény és a körülmetélkedés terhével. Pál apostol mégis talál választ a galáciabeliek kérdéseire. A szabadság jellegére vagy állapotára való tekintettel Pál kimondja, hogy arról a lelki szabadságról van szó, amely a törvény alóli teljes felmentést jelenti. Mindenekelőtt tehát lelki szabadságról beszél, amit Krisztus által nyert el és Krisztusban él meg a hívő ember. Mivel Őbenne is teljesedik ki, ezért a Krisztus törvényének (6,2) betöltéséről beszél. Ez az állapot viszont felelősségtudatra kötelez, ami által Pál hangsúlyozza, hogy a lelki szabadság nem torkollik szabadosságba vagy erkölcsi lazaságba. Az apostol ugyanakkor éppen ezzel kívánja a galáciabeliek tudtára hozni azt, hogy bár vannak a lelki szabadságnak kitételei is, az mégis lehetséges, megélhető és érezhető, amennyiben a hívők a „Lélek szerint járnak”, „vezeti őket a Lélek”, és „követik a Lelket”. A keresztyén hívő felelőssége tehát abban áll, hogy egyrészt megőrizze a szabadságot, másrészt pedig felismerje azokat a cselekedeteket, amelyek nem egyeznek meg Krisztus törvényével. Mindez viszont csakis a Lélek által, az ő jelenlétében valósulhat meg.



